Projektas

LIETUVOS RESPUBLIKOS

RYŠIŲ REGULIAVIMO TARNYBOS

TARYBA

NUTARIMAS

DĖL LIETUVOS RESPUBLIKOS RYŠIŲ REGULIavimo tarnybos DIREKTORIAUS 2005 m. BALANDŽIO 8 d. ĮSAKYMO nr. 1v-340 „DĖL BENDRŲJŲ VERTIMOSI ELEKTRONINIŲ RYŠIŲ VEIKLA SĄLYGŲ APRAŠO PATVIRTINIMO“ pakeitimo

Nr.

Vilnius

Vadovaudamasi Lietuvos elektroninių ryšių įstatymo 9 straipsnio 1 dalies 14 punktu, 35 straipsnio 2 dalimi ir 36 straipsnio 5 dalimi, Lietuvos Respublikos ryšių reguliavimo tarnybos taryba nutaria:

1. Pakeisti Lietuvos Respublikos ryšių reguliavimo tarnybos direktoriaus 2005 m. balandžio 8 d. įsakymą Nr. 1V-340 „Dėl Bendrųjų vertimosi elektroninių ryšių veikla sąlygų aprašo patvirtinimo“:

1.1. Pakeisti nurodytą įsakymą ir jį išdėstyti nauja redakcija (Bendrųjų vertimosi elektroninių ryšių veikla sąlygų aprašas nauja redakcija nedėstomas):

„LIETUVOS RESPUBLIKOS

RYŠIŲ REGULIAVIMO TARNYBOS

TARYBA

NUTARIMAS

DĖL BENDRŲJŲ VERTIMOSI ELEKTRONINIŲ RYŠIŲ VEIKLA SĄLYGŲ APRAŠO PATVIRTINIMO

Vadovaudamasi Lietuvos Respublikos elektroninių ryšių įstatymo 6 straipsnio 8 dalimi, 35, 36 straipsniais, 40 straipsnio 7 dalimi, įgyvendindamas 2018 m. gruodžio 11 d. Europos Parlamento ir Tarybos direktyvą (ES) 2018/1972, kuria nustatomas Europos elektroninių ryšių kodeksas, ir 2008 m. birželio 20 d. Europos Komisijos direktyvą 2008/63/EB dėl konkurencijos telekomunikacijų galinių įrenginių rinkose, Lietuvos Respublikos ryšių reguliavimo tarnybos taryba nutaria:

Patvirtinti Bendrųjų vertimosi elektroninių ryšių veikla sąlygų aprašą (pridedama).“

1.2. Pakeisti nurodytu įsakymu patvirtintą Bendrųjų vertimosi elektroninių ryšių veikla sąlygų aprašą:

1.2.1. Pakeisti 3 punktą ir jį išdėstyti taip:

„3. Aprašo 6, 61,12 ir 21 punktuose nurodyti dokumentai ir (ar) jų kopijos turi būti tvirtinami ir teikiami Tarnybai Lietuvos Respublikos ryšių reguliavimo tarnybos darbo reglamento, patvirtinto Tarnybos tarybos 2022 m. rugsėjo 20 d. nutarimu Nr. TN-35 „Dėl Lietuvos Respublikos ryšių reguliavimo tarnybos darbo reglamento patvirtinimo“, nustatyta tvarka ir sąlygomis.“

1.2.2. Papildyti 61 punktu:

„61. Užsienio valstybių ūkio subjektai, išskyrus užsienio juridinius asmenis, kurie yra užsiregistravę valstybės įmonėje Registrų centre, kartu su pranešimu, kurį turi pateikti raštu, privalo pateikti užsienio valstybės juridinių asmenų registravimo įstaigos išduoto ūkio subjekto įregistravimo pažymėjimo kopiją (tuo atveju, jei ūkio subjektas yra juridinių asmenų junginys, įregistravimo pažymėjimo kopiją turi pateikti kiekvienas juridinis asmuo, esantis junginio sudėtyje).“

1.2.3. Pakeisti 24 punktą ir jį išdėstyti taip:

„24. Ūkio subjektai, besiverčiantys elektroninių ryšių veikla, nurodyta Aprašo 4 punkte, privalo periodiškai, pasibaigus kalendorinių metų pusmečiui, išskyrus išimtis, numatytas Aprašo 24¹ punkte, pateikti Tarnybai Aprašo 2 priede nustatytos formos ataskaitą apie vykdytą elektroninių ryšių veiklą:

24.1. pirmojo pusmečio (sausio 1 d. – birželio 30 d.) duomenis pateikti iki liepos 31 d.;

24.2. antrojo pusmečio (liepos 1 d. – gruodžio 31 d.) duomenis pateikti iki sausio 31 d.“

1.2.4. Papildyti 241 punktu:

„24¹. Ūkio subjektai, teikiantys viešąjį fiksuotojo ryšio tinklą ir (arba) viešąjį mobiliojo ryšio tinklą bei kalbinio ryšio paslaugas, arba teikiantys kalbinio ryšio paslaugas, privalo papildomai periodiškai pateikti Tarnybai Aprašo 2 priede pateiktos ataskaitos dalyje „VII. Blokuoti skambučiai ir apsimestinės SMS“ nurodytą informaciją:

24¹.1. pirmojo ketvirčio (sausio 1 d. – kovo 31 d.) duomenis pateikti iki balandžio 30 d.;

24¹.2. antrojo ketvirčio (balandžio 1 d. – birželio 30 d.) duomenis pateikti iki liepos 31 d.;

24¹.3. trečiojo ketvirčio (liepos 1 d. – rugsėjo 30 d.) duomenis pateikti iki spalio 31 d.;

24¹.4. ketvirtojo ketvirčio (spalio 1 d. – gruodžio 31 d.) duomenis pateikti iki sausio 31 d.“

1.2.5. Pakeisti 26 punktą ir jį išdėstyti taip:

„26. Viešųjų elektroninių ryšių tinklų ir (arba) viešųjų elektroninių ryšių paslaugų teikėjai privalo Aprašo 24 ir 24¹ punktuose nustatytais terminais pateikti Tarnybai užpildytas ataskaitos apie vykdytą elektroninių ryšių veiklą, kurios forma pateikta Aprašo 2 priede, atitinkamas dalis pagal vykdytą elektroninių ryšių veiklą. Ataskaita apie vykdytą elektroninių ryšių veiklą turi būti pateikta Tarnybai per Tarnybos naudojamą informacinę sistemą ar kitą technologinį sprendinį, o nesant galimybės to padaryti – Aprašo 3 punkte nustatyta tvarka ir sąlygomis. Tuo atveju, jeigu ūkio subjektas negali pateikti ataskaitos apie vykdytą elektroninių ryšių veiklą už antrąjį pusmetį iki Aprašo 24 punkte nurodyto termino dėl to, kad jo vertybiniai popieriai yra vertybinių popierių biržos prekybos sąrašuose, jis turi teisę motyvuotai raštu prašyti Tarnybos atidėti šios ataskaitos pateikimo terminą. Tarnyba, apsvarsčiusi prašyme išdėstytus motyvus, turi teisę pratęsti Aprašo 24 punkte nurodytą antrojo pusmečio ataskaitos pateikimo terminą.“

1.2.6. Pakeisti 27 punktą ir jį išdėstyti taip:

„27. Viešųjų fiksuotojo ryšio tinklų teikėjai kasmet iki sausio 31 d. privalo pateikti Tarnybai informaciją apie jų valdomų viešųjų fiksuotojo ryšio tinklų geografinį ir technologinį išvystymą, buvusį praėjusių kalendorinių metų gruodžio 31 d., nurodydami pastatų, prie kurių yra prijungtos jų nuosavybės teise valdomos ryšių linijos, adresus ir šių ryšių linijų tipus. Ši informacija turi būti pateikta Tarnybai per Tarnybos naudojamą informacinę sistemą ar kitą technologinį sprendinį.“

1.2.7. Pakeisti 32 punktą ir jį išdėstyti taip:

„32. Aprašo 31 punkte nurodytą pusmetinę informaciją Tarnyba skelbia periodiškai ne vėliau kaip per 15 darbo dienų nuo Aprašo 24 punkte nurodyto termino pateikti ataskaitas apie atitinkamą pusmetį vykdytą elektroninių ryšių veiklą pabaigos.“

1.2.8. Pakeisti 2 priedą ir jį išdėstyti nauja redakcija (pridedama).

2. Nustatyti, kad:

2.1. šis nutarimas, išskyrus 1.2.3–1.2.5, 1.2.7 ir 1.2.8 papunkčius, įsigalioja 2025 m. liepos 1 d.;

2.2. šio nutarimo 1.2.3–1.2.5, 1.2.7 ir 1.2.8 papunkčiai įsigalioja 2026 m. sausio 1 d.;

2.3. ūkio subjektai, besiverčiantys elektroninių ryšių veikla, ataskaitas už 2025 m. ketvirtąjį ketvirtį vykdytą elektroninių ryšių veiklą Ryšių reguliavimo tarnybai turi pateikti pagal Bendrųjų vertimosi elektroninių ryšių veikla sąlygų aprašo nuostatas, galiojusias iki šio nutarimo įsigaliojimo dienos.

Tarybos pirmininkas